system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Lübeck.
assistant
Lübeck este un oraș în landul Schleswig-Holstein, Germania. Lübeck are statutul administrativ de district urban.

Istoric
Orașul a fost fondat în secolul al XII-lea. În evul mediu a fost capitala Ligii Hanseatice și până în secolul al XVI-lea unul dintre cele mai importante orașe europene. Și astăzi în comerțul maritim german, mai ales cu țările nordice, Lübeck are o mare importanță. În ciuda distrugerilor din cel de al Doilea Război Mondial orașul vechi (clădiri din secolele XV - XVI, monumente, biserici, depozite de mărfuri) a rămas în mare parte intact.

În anul 1942 poliția politică Gestapo a arestat trei preoți catolici și un pastor protestant din oraș, deveniți incomozi pentru regimul nazist. Cei patru clerici, cunoscuți drept , au fost executați unul după altul, în data de 10 noiembrie 1943.

Monumente
Centrul istoric vechi din Lübeck a fost înscris în anul 1987 pe lista patrimoniului cultural mondial UNESCO.

Personalități 
 Ernst Curtius (1814–1896), istoric și arheolog, specialist în istoria Greciei și Romei antice.
 Heinrich Mann (1871–1950), romancier
 Thomas Mann (1875–1955), scriitor, laureat al Premiului Nobel pentru Literatură
 Haim Cohen (1911–2002), jurist israelian, oponent al pedepsei cu moartea
 Willy Brandt (1913–1992), cel de-al patrulea cancelar federal al Germaniei 
 Günter Grass (1927–2015), scriitor, laureat al Premiului Nobel
 Björn Engholm (n. 1939), politician

Note

Legături externe 
 Lubeck - orasul lui Thomas Mann , 24 ianuarie 2007, Revista Magazin

 
Orașe din Germania
Orașe din Schleswig-Holstein
 
Patrimoniul mondial în Germania
Orașe imperiale libere